Държавен вестник, бр. 92, 2010 г., стр. 133

БРОЙ  92	
Д Ъ Р Ж А В Е Н  В Е С Т Н И К 	
СТР.  133  
Стандарти на изпълнение:
№
ОПИСАНИЕ НА НИВАТА И АСПЕКТИТЕ
10
Запазва самообладание. Успява да върне работоспособността на подчинените си след излизане 
от критична ситуация. Изключителни физическа издръжливост и психична устойчивост. Взема 
бързи и адекватни решения. Предлага промени в образователната система с цел повишаване 
на ефективността на процеса на обучение и тренировка, отнасящи се до специфични условия 
на труд.
9
Запазва самообладание. Търси допълнителна информация и средства за повишаване на 
ефективността в екстремални ситуации. Физическа издръжливост и психична устойчивост при 
големи натоварвания. Оказва съдействие и подкрепа на колеги при необходимост. Квалифика­
ция и натренираност, позволяващи му да обучава и тренира личен състав в областта, в която 
е специалист.
8
Запазва самообладание. Оказва помощ на колегите си при овладяване на екстремална ситу­
ация. Ползва натрупания опит от подобни ситуации. Издържа на големи психични и физически 
натоварвания. Изпълнява допълнителни служебни задължения. Има допълнителна квалификация 
освен изискваната за длъжността, която заема. Преминал е квалификационни и преквалифика­
ционни курсове.
7
Запазва самообладание. Взема бързи и точни решения. Издържа на психични и физически 
натоварвания за продължителен период от време, при променящи се условия на средата, без 
загуба на ефективност. Има необходимата за длъжността квалификация и допълнителни курсове 
за повишаване на квалификацията. Има необходимата натренираност да взема бързи и точни 
решения както по проблеми в ежедневната работа, така и при екстремални ситуации.
6
Запазва самообладание. Оценява точно обстановката. Предлага повече от едно решение за 
овладяване на екстремална ситуация. Изпълнява без пропуски служебните си задължения. Показва 
висока психична устойчивост и физическа издръжливост на продължителни натоварвания. Има 
необходимата за длъжността квалификация. Преминал е неколкократно тренировъчния цикъл. 
Има необходимата натренираност за справяне с проблемите, възникнали в ежедневната работа 
и в критични ситуации.
5
Запазва самообладание, но губи работоспособност. Успява да контролира подчинените си. 
Среща затруднения, но изпълнява без пропуски служебните си задължения. Издържа на психични 
и физически натоварвания за по-продължителен период от време. Преминал е неколкократно 
тренировъчния цикъл. Има необходимата натренираност за справяне с проблемите, възникнали 
в ежедневната работа.
4
Полага усилия за запазване на самообладание в екстремални условия. Изпълнява служебните 
си задължения с известни пропуски въпреки специфичните условия на работа. Издържа на пси­
хични и физически натоварвания за определен период от време. Има необходимата за длъжността 
квалификация, но не е достигнал необходимата за длъжността натренираност.
3
Допуска грешки при изпълнение на служебните си задължения в екстремални ситуации. Из­
държа на психични и физически натоварвания инцидентно и за кратък период от време. Има 
необходимата за длъжността квалификация. Натренираността е на ниво военно училище/военен 
университет.
2
Неправилно разбира и изпълнява заповеди в екстремални ситуации. Емоционално стабилен, 
но физически неиздръжлив. Има необходимата за длъжността квалификация, но няма необходи­
мата физическа подготовка.
1
Бързо губи самообладание и изпада в паника. Неспособен да изпълнява служебните си задъл­
жения. Всява паника с поведението си при критични ситуации. Емоционално лабилен и физи­
чески неиздръжлив за работа в специфични условия. Не притежава необходимата за длъжността 
му квалификация.
Компетентност № 13: „УПРАВЛЕНИЕ НА ФИНАНСОВИ СРЕДСТВА“
Определение:	
Компетентност за планиране, изразходване, отчитане и контрол на финансовите средства 
по максимално ефективен начин съобразно възможностите и приоритетите в областта.
Аспекти:	
1. Планиране на финансовите средства.
	
2. Отчитане на финансовите средства.
	
3. Контрол върху изразходваните финансови средства.